[{"text_idx": "#000000", "text": "Cwest milwr: Cwyno am 'boen yn ei fol'"}, {"text_idx": "#000002", "text": "Mae cwest i farwolaeth milwr fu farw o effeithiau gor-boethi ar o\u0302l derbyn cosb gorfforol answyddogol wedi clywed ei fod wedi \"cwyno am boen yn ei fol\" a bod ei ddwylo'n \"crynu\" yn ystod y gosb."}, {"text_idx": "#000004", "text": "Fe aeth y milwr yn wael cyn marw ar 3 Gorffennaf 2006 ym marics Lucknow, Wiltshire ar un o ddiwrnodau poethaf y flwyddyn."}, {"text_idx": "#000006", "text": "Yn 2008 cafwyd y tri swyddog wnaeth ei gosbi - Sarjant Russell Price, 45 oed, Sarjant Paul Blake, 37 oed, a Corporal John Edwards, 42 oed - yn ddieuog o ddynladdiad."}, {"text_idx": "#000007", "text": "Mewn datganiad i'r cwest yng Nghaersallog (Salisbury), dywedodd yr hyfforddwr ymarfer corff Is-Gorpral Gregory Thomas, oedd gyda chyfrifoldeb am redeg campfa yn y gwersyll, fod Preifat Williams wedi cael ei hebrwng gan Sarjant Price i'r gampfa pan ofynodd i Sarjant Blake os byddai modd iddyn nhw ei gael \"am gyfnod\"."}, {"text_idx": "#000009", "text": "\"Dywedodd y llanc nad oedd yn gallu cofio, ei fod yn feddw, ond ei fod mewn trafferth.\""}, {"text_idx": "#000010", "text": "Ychwanegodd Is-Gorpral Thomas fod Preifat Williams wedi cwyno am boen yn ei fol ac nid oedd yn gallu cwblhau ymarferiad yr oedd wedi cael gorchymyn i'w wneud."}, {"text_idx": "#000011", "text": "Dywedodd fod Sarjant Blake wedi dweud wrtho am ddyrnu bag ac ymarferiad arall gwahanol fel nad oedd yn rhaid iddo \"blygu ei stumog\", ond fe wnaeth y milwr barhau i gwyno am y boen yn ei fol."}, {"text_idx": "#000013", "text": "Dywedodd nad oedd yn sylwi ar unrhyw symptomau o ddiffyg dw\u0302r ar y milwr ond fod ei law yn crynu ac fe gollodd y dw\u0302r."}, {"text_idx": "#000016", "text": "Dywedodd yr Is-Gorpral Craig Silcox, sydd nawr yn y fyddin wrth gefn ar o\u0302l gadael y fyddin llawn amser yn 2013, ei fod wedi mynd i ddarganfod Preifat Williams y bore hwnnw ac ei fod wedi dod o hyd iddo yn cuddio yn yr ystafell gawod."}, {"text_idx": "#000017", "text": "Ychwanegodd fod yr ystafell yn dywyll gyda photeli cwrw wedi eu hagor, a disgrifiodd y milwr fel dyn oedd \"yn ysgwyd, ac yn edrych fel ei fod yn dioddef effeithiau alcohol.\""}, {"text_idx": "#000021", "text": "Bachgen, 2, yn dal 'yn sownd' mewn ysbyty dramor"}, {"text_idx": "#000028", "text": "Pa ochr i'r ffens? Portread artist dur o'r byd wedi Brexit"}]